**Görbeháza Község Önkormányzata**

**Képviselő-testületének**

**14/2019. (VI.28.) önkormányzati rendelete**

**a helyi iparűzési adóról szóló 5/2016.(II.16.) önkormányzati rendelet módosításáról**

Görbeháza Község Önkormányzatának Képviselő-testülete a helyi adókról szóló 1990. évi C törvény 1. § (1) bekezdése és a 39/C § (4) bekezdésében kapott felhatalmazás alapján, a helyi adókról szóló 1990. évi C. törvény 6. § a), d) pontjaiban, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva, a Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* valamint *Pénzügyi és Területfejlesztési Bizottsága* véleményének kikérésével a következőket rendeli el:

**1. §**

A helyi iparűzési adóról szóló 5/2016.(II.16.) önkormányzati rendelet (a továbbiakban: Rendelet) 2. §-a helyébe a következő rendelkezés lép:

**„2. §**

**Adómentesség**

Helyi iparűzési adómentességben részesül a helyi adókról szóló 1990. évi C. törvény  
(a továbbiakban: Htv.) 52. § 23. pontja szerint meghatározott háziorvos, védőnő vállalkozó, akinek a Htv. 39.§ (1) bekezdése, vagy a 39/A.§-a vagy a 39/B.§-a alapján számított vállalkozási szintű adóalapja az adóévben nem haladja meg a 20 millió forintot, és nettó árbevételének legalább 80 %-a e tevékenység (tevékenységek) végzésére vonatkozó, az Országos Egészségbiztosítási Pénztárral kötött finanszírozási szerződés alapján az Egészségbiztosítási Alapból származik.”

**2. §**

Ez a rendelet 2020. január 1. napján lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2019. június 28.

Dr. Juhász Péter

jegyző